Վալենտին Բիչկո

Վալենտին Բիչկո (, ), ուկրաինացի բանաստեղծ, արձակագիր, դրամատուրգ, թարգմանիչ, մանկագիր։ ԽՄԿԿ անդամ՝ 1943 թվականից։

Կենսագրություն 
Ավարտել է Խարկովի ժողովրդական կրթության ինստիտուտի գրական ֆակուլտետը։ Որոշ ժամանակ աշխատել է որպես ուսուցիչ, իսկ հետո անցել է խմբագրական աշխատանքի։ Եղել է «Զիրկա» («Աստղ») թերթի պատասխանատու խմբագիր, «Պիոներիա» ամսագրի խմբագիր, «Մոլոդ» հրատարակչության գլխավոր խմբագիր։

Վալենտին Բիչկոյի բանաստեղծությունների առաջին ժողովածուն լույս է տեսել 1935 թվականին։ Հրատարակել է ավելի քան հարյուր գիրք՝ մեծ մասը մանուկների համար։ Դրանցից են՝ «Արևը մեր գլխավերևում» (1935), «Պերեկոպ» (1937), «Ծիածան» (1945), «Դիմավորում եմ արևը» (1948), «Խարույկ» (1950, 1957, 1964), «Հողի ուրախ ծաղկունքը» (1972), «Պոեմներ և հեքիաթներ» (1973), «Արծաթե հասակ» (1973) և այլն։

Նրա առանձին գրքեր թարգմանվել են ռուսերեն, բելառուսերեն, լիտվերեն, վրացերեն, լեհերեն, անգլերեն։

Բիչկոյի թարգմանությամբ ուկրաիներեն լույս են տեսել Էդուարդաս Մեժելայտիս «Մարդը» և «Ավիաէտյուդները», Յուստինաս Մարցինկյավիչյուսի երեք պոեմները («Արյուն և մոխիր», «Մինդագուաս», «Պատ»), Սալոմեա Ներիսի բանաստեղծությունների հատընտիրը, Կոստաս Կուբիլինսկասի բանաստեղծություններն ու հեքիաթները և լիտվացի բանաստեղծների բազմաթիվ այլ գործեր։

Պարգևատրվել է Աշխատանքային Կարմիր դրոշի և «Պատվո նշան» շքանշաններով։ Նիկոլայ Օստրովսկու անվան կոմերիտական մրցանակի դափնեկիր է։

Ծանոթագրություններ 

Ուկրաինացի բանաստեղծներ
Ուկրաինացի արձակագիրներ
Ուկրաինացի դրամատուրգներ
Բելառուսերենից ուկրաիներեն թարգմանիչներ
Լիտվերենից ուկրաիներեն թարգմանիչներ
Ուկրաինացի մանկագիրներ
Կիևի համալսարանի շրջանավարտներ
Ուկրաինացի խմբագիրներ
Աշխատանքային կարմիր դրոշի շքանշանի ասպետներ
ԽՄԿԿ անդամներ
20-րդ դարի բանաստեղծներ
Խարկովի ազգային համալսարանի շրջանավարտներ
Խորհրդային բանաստեղծներ
Խորհրդային թարգմանիչներ
Խորհրդային խմբագիրներ
20-րդ դարի խմբագիրներ
Խորհրդային լրագրողներ
Բանաստեղծներ այբբենական կարգով